Document ID: 32006D0555

KOMISIJAS LĒMUMS
(2006. gada 3. augusts),
ar ko groza 2003. gada Pievienošanās akta XII pielikuma B papildinājumu attiecībā uz dažiem Polijas gaļas, zivsaimniecības un piena nozares uzņēmumiem
(izziņots ar dokumenta numuru K(2006) 3462)
(Dokuments attiecas uz EEZ)
(2006/555/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Čehijas Republikas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās aktu, un jo īpaši tā XII pielikuma 6. nodaļas B iedaļas I apakšiedaļas 1. punkta e) apakšpunktu,
tā kā:
(1)
Polijai piešķirts pārejas laiks attiecībā uz dažiem uzņēmumiem, kas minēti 2003. gada Pievienošanās akta XII pielikuma B papildinājumā.
(2)
Attiecīgais 2003. gada Pievienošanās akta XII pielikuma B papildinājums ir grozīts ar Komisijas Lēmumu 2004/458/EK (1), 2004/471/EK (2), 2004/474/EK (3), 2005/271/EK (4), 2005/591/EK (5), 2005/854/EK (6), 2006/14/EK (7), 2006/196/EK (8) un 2006/404/EK (9).
(3)
Saskaņā ar Polijas kompetentās iestādes oficiālo deklarāciju daži gaļas, zivsaimniecības un piena nozares uzņēmumi ir pabeiguši modernizācijas procesu un tagad pilnībā atbilst Kopienas tiesību aktiem. Daži uzņēmumi ir pārtraukuši darbību jomās, kurās tiem bija noteikts pārejas periods. Savukārt daži piena nozares uzņēmumi, kam atļauts pārstrādāt ES prasībām atbilstošu un neatbilstošu pienu, pārstrādās vienīgi ES prasībām atbilstošu pienu. Tādēļ minētie uzņēmumi jāsvītro no to uzņēmumu saraksta, kuriem noteikts pārejas periods.
(4)
Tādēļ attiecīgi jāgroza 2003. gada Pievienošanās akta XII pielikuma B papildinājums.
(5)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Šā lēmuma pielikumā minētos uzņēmumus svītro no 2003. gada Pievienošanās akta XII pielikuma B papildinājuma.
2. pants
Šis lēmums ir adresēts dalībvalstīm.
Briselē, 2006. gada 3. augustā

Labels: 17
0
6
18
15